27 sentabr kuni Tayvan oroliga talofatlar yetkazgan «Megi» to‘foni 28 sentabr kuni Sharqiy Xitoy sohillaridagi Futszyan viloyatiga yopirildi, tabiiy ofatning asosiy zarbasini Tsyuanchjou shahri qabul qildi. To‘fonning episentrida shamol tezligi soatiga 118,8 kilometrga yetmoqda. Meteorologlar «Megi» to‘foni Xitoy janubidagi Guandun viloyatiga yopirilishi xavfi haqida ogohlantirdi. Ayni vaqtga kelib, bu tabiiy ofatdan jabr ko‘rganlar soni 700 nafardan ortgan. To‘fon yetib borgan hududlarda 1,29 mln uy elektr ta’minotisiz qolgan, yana 10 ming uy ichimlik suvidan uzilgan.